Mi nfuk seg uḥric n teẓri, nekcem deg uḥric n tesleḍt. deg uḥric-a, nebɣa ad nexdem tasleḍt akk i yinzan i d-negmer, maca ur nessaweḍ ara ɣer lebɣi-nteɣ imi akken i d-nenna deg tazwara, nɛeṭṭel acku nbeddel azwel n tezrewt-nteɣ, ɣef waya, deg taggara nufa-d teḥres-aɣ tegnit, ɣef waya i nexdem tasleḍt i 24 yinzan kan, seg tama n tesnalɣa d tseddast, 10 yinzan d tifyirin tiḥerfiyin tumyigin, 08 yinzan d tifyirin tiḥerfiyin tirumyigin akked 06 n yinzan nniḍen d tifyar tuddisin tuqqinin d tuggilin. Seg yal tafyirt, nekkes-d awalen yellan deg-s, amyag nessebgen-asd ( timeẓra-s, amatar-is udmawan d ufeggag akked wudem uɣur yefti), ma d ismawen nessebgen-asen-d ( tawsit, amḍan akked waddad-nsen ). Syin, yal awal nexdem-as tasleḍt si tama n twuri.